Пенчо Славейков
Веч на годините керванът превали…

chitanka.info

Веч на годините керванът превали

зад цветний хълм на младостта;

и моя бодър дух приневоли

застигнала ме в път скръбта.

И аз оглеждам се, на пладня спрян,

и не съзира радост моя глед

на миналото в пътя преживян,

нито на тоя, що се вий напред.

Но аз все пак вървя, глава привел…

Ей наближава хълм да мина пак —

последен хълм, на чийто връх предел

се кръст тъмней през ве’черния мрак.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.